जल्द होने वाली थी शादी, जोड़े की गोलियों से छलनी पड़ी मिलीं लाशें  
गाजियाबाद में हुई अप्रिय घटना
एक युगल की मिली लाश
पोस्टमार्टम के लिए भेजा
गाजियाबाद में सोमवार सुबह एक पुरुष और एक महिला के गोलियों से छलनी शव मिले हैं, जिनकी जल्द ही शादी होने वाली थी. पुलिस ने यह जानकारी दी है. पुलिस के एक अधिकारी ने बताया कि जीटी रोड कोतवाली पुलिस को हिंडन नदी के निकट साईं उपवन से शव बरामद हुए हैं. इस मामले की विभिन्न कोणों से जांच की जा रही है, जिसमें यह भी पता लगाने की कोशिश की जा रहा है कि दोनों ने आत्महत्या की है या फिर किसी ने उनकी हत्या की. 
अधिकारी ने कहा कि पुलिस को घटनास्थल से कोई हथियार नहीं मिला है, जिससे यह संदेह पैदा होता है कि किसी तीसरे व्यक्ति ने उन्हें गोली मारी होगी. उन्होंने कहा कि मृतकों की पहचान सुरेंद्र उर्फ अनु चौहान और प्रीति के रूप में हुई है. उनके शवों को पोस्टमॉर्टम के लिये भेज दिया गया है.